CELEX: 32011D0458
Language: sk
Date: 2011-07-19 00:00:00
Title: 2011/458/EÚ: Rozhodnutie Rady z  19. júla 2011 o pozícii, ktorú má Európska únia zaujať v Spoločnom výbore EHP v súvislosti so zmenou a doplnením prílohy XIII (Doprava) k Dohode o EHP

26.7.2011   
            
            
               SK
            
            
               Úradný vestník Európskej únie
            
            
               L 194/4
            
         ROZHODNUTIE RADY
   z 19. júla 2011
   o pozícii, ktorú má Európska únia zaujať v Spoločnom výbore EHP v súvislosti so zmenou a doplnením prílohy XIII (Doprava) k Dohode o EHP
   (2011/458/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 100 ods. 2 a článok 218 ods. 9,
   so zreteľom na návrh Európskej komisie,
   keďže:
   
               (1)
            
            
               Príloha XIII k Dohode o Európskom hospodárskom priestore (1) (ďalej len „Dohoda o EHP“) obsahuje osobitné ustanovenia a opatrenia týkajúce sa dopravy.
            
         
               (2)
            
            
               Nariadenie Európskeho parlamentu a Rady (ES) č. 1008/2008 z 24. septembra 2008 o spoločných pravidlách prevádzky leteckých dopravných služieb v Spoločenstve (2) by sa malo začleniť do Dohody o EHP.
            
         
               (3)
            
            
               Nariadením (ES) č. 1008/2008 sa zrušili nariadenia Rady (EHS) č. 2407/92 z 23. júla 1992 o licenciách leteckých dopravcov (3), (EHS) č. 2408/92 z 23. júla 1992 prístupe leteckých dopravcov spoločenstva k letovým trasám v rámci Spoločenstva (4) a (EHS) č. 2409/92 z 23. júla 1992 o cestovnom a sadzbách v leteckých dopravných službách (5), ktoré sú v súčasnosti začlenené do Dohody o EHP.
            
         
               (4)
            
            
               Príloha XIII k Dohode o EHP by sa preto mala zodpovedajúcim spôsobom zmeniť a doplniť.
            
         
               (5)
            
            
               Pozícia Únie v Spoločnom výboru EHP by mala byť založená na pripojenom návrhu rozhodnutia,
            
         PRIJALA TOTO ROZHODNUTIE:
   Článok 1
   Pozícia, ktorú má Európska únia zaujať v Spoločnom výbore EHP k navrhnutej zmene a doplneniu prílohy XIII k Dohode o EHP, je založená na návrhu rozhodnutia spoločného výboru EHP pripojenom k tomuto rozhodnutiu.
   Článok 2
   Toto rozhodnutie nadobúda účinnosť dňom jeho prijatia.
   
      V Bruseli 19. júla 2011
      
         
            Za Radu
         
         
            predseda
         
         M. SAWICKI
      
   
   
      (1)  Ú. v. ES L 1, 3.1.1994, s. 3.
   
      (2)  Ú. v. EÚ L 293, 31.10.2008, s. 3.
   
      (3)  Ú. v. ES L 240, 24.8.1992, s. 1.
   
      (4)  Ú. v. ES L 240, 24.8.1992, s. 8.
   
      (5)  Ú. v. ES L 240, 24.8.1992, s. 15.
   
      NÁVRH
      ROZHODNUTIE SPOLOČNÉHO VÝBORU EHP č. …/2011
      z …,
      ktorým sa mení a dopĺňa príloha XIII (Doprava) k Dohode o EHP
      SPOLOČNÝ VÝBOR EHP,
      so zreteľom na Dohodu o Európskom hospodárskom priestore zmenenú a doplnenú protokolom, ktorým sa upravuje Dohoda o Európskom hospodárskom priestore (ďalej len „dohoda“), a najmä na jej článok 98,
      keďže:
      
                  (1)
               
               
                  Príloha XIII k dohode bola zmenená a doplnená rozhodnutím Spoločného výboru EHP č. …/… z … (1).
               
            
                  (2)
               
               
                  Nariadenie Európskeho parlamentu a Rady (ES) č. 1008/2008 ES z 24. septembra 2008 o spoločných pravidlách prevádzky leteckých dopravných služieb v Spoločenstve (2) by sa malo začleniť do dohody.
               
            
                  (3)
               
               
                  Nariadením (ES) č. 1008/2008 sa sa zrušili nariadenia Rady (EHS) č. 2407/92 z 23. júla 1992 o licenciách leteckých dopravcov (3), (EHS) č. 2408/92 z 23. júla 1992 prístupe leteckých dopravcov spoločenstva k letovým trasám v rámci Spoločenstva (4) a (EHS) č. 2409/92 z 23. júla 1992 o cestovnom a sadzbách v leteckých dopravných službách (5), ktoré sú začlenené do dohody.
               
            
                  (4)
               
               
                  Príloha XIII k dohode by sa mala zodpovedajúcim spôsobom zmeniť a doplniť,
               
            PRIJAL TOTO ROZHODNUTIE:
      Článok 1
      Príloha XIII k dohode sa týmto mení a dopĺňa takto:
      
                  1.
               
               
                  Bod 64a sa nahrádza takto:
                  
                              „64a
                           
                           
                              
                                 32008 R 1008: nariadenie Európskeho parlamentu a Rady (ES) č. 1008/2008 z 24. septembra 2008 o spoločných pravidlách prevádzky leteckých dopravných služieb v Spoločenstve (prepracované znenie) (Ú. v. EÚ L 293, 31.10.2008, s. 3).
                              Ustanovenia nariadenia sa na účely tejto dohody vykladajú s týmito úpravami:
                              
                                          a)
                                       
                                       
                                          V článku 4 písm. f) sa slová: ‚podnikov, pokiaľ nie je ustanovené inak v dohode s treťou krajinou, ktorej je Spoločenstvo zmluvnou stranou;‘ nahrádzajú takto:
                                          ‚podnikov. Prevádzkové licencie s právnym účinkom v celom EHP však možno udeliť na základe výnimiek z tejto požiadavky stanovených v dohodách s tretími krajinami, ktorých zmluvnou stranou je Spoločenstvo alebo jedna alebo viacero štátov EZVO, za predpokladu, že Spoločný výbor EHP prijme rozhodnutie na tento účel;‘
                                       
                                    
                                          b)
                                       
                                       
                                          V článku 16 ods. 9 druhom pododseku sa dopĺňa toto:
                                          ‚…, ako aj na regionálne letiská na Islande a v štyroch najsevernejších krajoch v Nórsku.‘ “
                                       
                                    
                        
            
                  2.
               
               
                  Bod 65 sa vypúšťa.
               
            
                  3.
               
               
                  Bod 66b sa vypúšťa.
               
            Článok 2
      Znenie nariadenia (ES) č. 1008/2008 v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
      Článok 3
      Toto rozhodnutie nadobúda účinnosť … pod podmienkou, že Spoločnému výboru EHP boli doručené všetky oznámenia podľa článku 103 ods. 1 dohody (6).
      Článok 4
      Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
      
         V
         
            
               Za Spoločný výbor EHP
            
            
               predseda
            
            
               Tajomníci Spoločného výboru EHP
            
         
      
      
         (1)  Ú. v. EÚ L …
      
         (2)  Ú. v. EÚ L 293, 31.10.2008, s. 3.
      
         (3)  Ú. v. ES L 240, 24.8.1992, s. 1.
      
         (4)  Ú. v. ES L 240, 24.8.1992, s. 8.
      
         (5)  Ú. v. ES L 240, 24.8.1992, s. 15.
      
         (6)  [Ústavné požiadavky neboli oznámené.] [Ústavné požiadavky boli oznámené.]